《赠谢尚礼归盱江 其一》
元代·乃贤

江左风流玉雪郎，牙签锦轴满高堂。五言往往凌三谢，八法翩翩逼二王。

芳草池塘春梦断，杏花风雨客窗凉。平生狗监能知己，奏赋他时入建章。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。